钦定古今图书集成/明伦汇编/氏族典/第110卷 > 崔巨伦
## 钦定古今图书集成/明伦汇编/氏族典/第110卷 > 崔巨伦

按《魏书崔辩传》：“辩子逸，逸子巨伦，字孝宗。幼孤，及长，
历涉经史，有文学武艺。以世宗挽郎除冀州镇北府
墨曹参军、太尉记室参军。叔楷为殷州，巨伦仍为长
史、北道别将。在州陷贼，敛恤亡存，为贼所义。葛荣闻
其才名，欲用为黄门侍郎，巨伦心恶之。未几，潜结死
士数人，夜中南走，逢贼游骑数百，巨伦手刃贼帅，馀”
人奋击，杀伤数十人，贼乃四溃，得马数匹而去。到洛，
朝廷嘉之，授持节、别将北讨，寻授国子博士。庄帝即
位，假节、中坚将军、东濮阳太守、假征卤将军、别将。元
颢入洛，据郡不从。庄帝还宫，行西兖州事，封渔阳县
开国男，寻除光禄大夫。三年卒，时年四十四。

===崔士元===按《魏书崔辩传》：“辩子楷。楷子士元，举茂才，平州录事
参军，假征卤将军、防城都督，随楷之州。州陷，战殁。”